CELEX: 32019D0242
Language: lv
Date: 2019-02-07 00:00:00
Title: Komisijas Īstenošanas lēmums (ES) 2019/242 (2019. gada 7. februāris), ar ko attiecībā uz pasākumiem, kuri novērš mutes un nagu sērgas vīrusa ievešanu Savienībā no Alžīrijas, Lībijas, Marokas un Tunisijas, groza Īstenošanas lēmumu (ES) 2017/675 (izziņots ar dokumenta numuru C(2019) 768) (Dokuments attiecas uz EEZ.)

11.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 39/16
               
            
         KOMISIJAS ĪSTENOŠANAS LĒMUMS (ES) 2019/242
         (2019. gada 7. februāris),
         ar ko attiecībā uz pasākumiem, kuri novērš mutes un nagu sērgas vīrusa ievešanu Savienībā no Alžīrijas, Lībijas, Marokas un Tunisijas, groza Īstenošanas lēmumu (ES) 2017/675
         
            
               (izziņots ar dokumenta numuru C(2019) 768)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
         ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
         tā kā:
         
                     (1)
                  
                  
                     Direktīva 91/496/EEK nosaka principus, kas reglamentē veterinārās pārbaudes attiecībā uz dzīvniekiem, kurus ieved Eiropas Savienībā no trešām valstīm. Direktīva 97/78/EK nosaka principus, kas reglamentē veterinārās pārbaudes attiecībā uz produktiem, kurus ieved Savienībā no trešām valstīm. Abās šajās direktīvās paredzēti noteikti pasākumi, kurus Komisija var pieņemt, ja trešās valsts teritorijā parādās vai izplatās slimība, kas var radīt nopietnus draudus dzīvnieku vai sabiedrības veselībai, vai ja tas nepieciešams jebkāda cita nopietna dzīvnieku veselības apsvēruma dēļ.
                  
               
                     (2)
                  
                  
                     Ar Komisijas Īstenošanas lēmumu (ES) 2017/887 (3) un (ES) 2018/489 (4) grozītais Komisijas Īstenošanas lēmums (ES) 2017/675 (5) tika pieņemts pēc mutes un nagu sērgas uzliesmojumiem Alžīrijā un Tunisijā, un ar to tika noteikti Savienības līmeņa aizsardzības pasākumi, kuros ņemta vērā mutes un nagu sērgas vīrusa izdzīvošana vidē un potenciālie šā vīrusa pārneses ceļi.
                  
               
                     (3)
                  
                  
                     Minētie pasākumi paredzēja tādu Alžīrijas un Tunisijas lauksaimniecības dzīvnieku transportlīdzekļu un kuģu attiecīgu tīrīšanu un dezinficēšanu, kuri ierodas Savienības teritorijā vai nu tieši vai tranzītā caur citām valstīm, jo tas ir vispiemērotākais veids, kā mazināt ātras vīrusa izplatības risku lielos attālumos.
                  
               
                     (4)
                  
                  
                     Attiecībā uz mutes un nagu sērgu Lībijā situācija ir neskaidra, un 2018. gada 19. oktobrī veiktās aizdomīga gadījuma laboratoriskās diagnostikas sākotnējie rezultāti apstiprina SAT serotipu. Serotipa tipēšana joprojām turpinās. Arī Maroka paziņoja par nenoteikta serotipa mutes un nagu sērgas uzliesmojumu.
                  
               
                     (5)
                  
                  
                     Mutes un nagu sērgas klātbūtne Lībijā un Marokā var radīt nopietnus draudus Savienības dzīvnieku populācijai, tāpēc tie paši aizsardzības pasākumi, ko piemēro Alžīrijai un Tunisijai, būtu jāpiemēro arī Lībijai un Marokai.
                  
               
                     (6)
                  
                  
                     Līdzīgi pasākumiem, kas piemēroti attiecībā uz Alžīriju un Tunisiju, minētie aizsardzības pasākumi būtu jāpiemēro visiem lauksaimniecības dzīvnieku transportlīdzekļiem no Lībijas un Marokas, pat ja tie Savienības teritorijā nonāk tranzītā caur jebkuru trešo valsti.
                  
               
                     (7)
                  
                  
                     Alžīrija un Tunisija turklāt ir paziņojušas par jauniem mutes un nagu sērgas uzliesmojumiem.
                  
               
                     (8)
                  
                  
                     Ar Īstenošanas lēmumu (ES) 2018/489 grozīto Īstenošanas lēmumu (ES) 2017/675 pašlaik piemēro līdz 2019. gada 30. jūnijam. Tomēr šajā lēmumā paredzētie pasākumi būtu jāpiemēro uz tādu laikposmu, kas ļauj pilnībā izvērtēt mutes un nagu sērgas attīstību tās skartajās teritorijās.
                  
               
                     (9)
                  
                  
                     Situācija saistībā ar mutes un nagu sērgu Alžīrijā, Lībijā, Marokā un Tunisijā joprojām ir neskaidra, un uz šīm valstīm no ES dalībvalstīm tiek eksportēts ievērojams skaits dzīvu liellopu sūtījumu, tāpēc ir lietderīgi ieviestos pasākumus paplašināt.
                  
               
                     (10)
                  
                  
                     Tāpēc Īstenošanas lēmums (ES) 2017/675 būtu attiecīgi jāgroza.
                  
               
                     (11)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2017/675 groza šādi:
            
                        1)
                     
                     
                        virsrakstu aizstāj ar šādu:
                        “par pasākumiem, kuri novērš mutes un nagu sērgas vīrusa ievešanu Savienībā no Alžīrijas, Lībijas, Marokas un Tunisijas”;
                     
                  
                        2)
                     
                     
                        lēmuma 2. panta 1. punktā un 3. panta 1. punktā vārdus:
                        “no Alžīrijas un Tunisijas ierodoties [ierodas] tieši vai tranzītā caur jebkuru citu trešo valsti”;
                        aizstāj ar vārdiem:
                        “iebraucot [iebrauc] tieši no Alžīrijas, Lībijas, Marokas un Tunisijas vai pēc tranzīta caur jebkuru citu trešo valsti”;
                     
                  
                        3)
                     
                     
                        lēmuma 3. panta 2. punktā un 4. pantā vārdus “Alžīrija un Tunisija” aizstāj ar vārdiem “Alžīrija, Lībija, Maroka un Tunisija”;
                     
                  
                        4)
                     
                     
                        lēmuma 5. pantā piemērošanas datumu aizstāj ar “2019. gada 31. decembrim”;
                     
                  
                        5)
                     
                     
                        lēmuma attiecīgi I un II pielikuma virsrakstā vārdus:
                        “no Alžīrijas un Tunisijas tieši vai tranzītā caur jebkuru citu trešo valsti”;
                        aizstāj ar vārdiem:
                        “tieši no Alžīrijas, Lībijas, Marokas un Tunisijas vai pēc tranzīta caur jebkuru citu trešo valsti”.
                     
                  
         
            2. pants
            Šis lēmums ir adresēts dalībvalstīm.
         
         
            Briselē, 2019. gada 7. februārī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 268, 24.9.1991., 56. lpp.
         
         
            (2)  OV L 24, 30.1.1998., 9. lpp.
         
         
            (3)  Komisijas 2017. gada 22. maija Īstenošanas lēmums (ES) 2017/887 par pasākumiem, lai novērstu mutes un nagu sērgas vīrusa ievešanu Savienībā no Tunisijas, un ar ko groza Īstenošanas lēmumu (ES) 2017/675 (OV L 135, 24.5.2017., 25. lpp.).
         
            (4)  Komisijas 2018. gada 21. marta Īstenošanas lēmums (ES) 2018/489, ar ko groza Lēmumu (ES) 2017/675 par pasākumiem, lai novērstu mutes un nagu sērgas vīrusa ievešanu Savienībā no Alžīrijas un Tunisijas (OV L 81, 23.3.2018., 20. lpp.).
         
            (5)  Komisijas 2017. gada 7. aprīļa Īstenošanas lēmums (ES) 2017/675 par pasākumiem, lai novērstu mutes un nagu sērgas vīrusa ievešanu Savienībā no Alžīrijas un Tunisijas (OV L 97, 8.4.2017., 31. lpp.).